Bumaba nang hanggang P10 ang presyo ng ilang gulay sa Novaliches Bayan Market nitong Martes.

Ang siling labuyo, nasa P800 ang kada kilo nitong Lunes, pero ngayon ay P750/kilo na lang sa naturang palengke.

Ang kamatis na noong Lunes ay nasa P32-35/kilo, bumaba nang P10 ngayong araw at pumapalo na lang sa P25/kilo.

NARITO ANG LISTAHAN NG MGA GULAY NA MAY TAPYAS-PRESYO:

Sili → P750/kilo

Kamatis → P25/kilo

Repolyo → P85-90/kilo

Carrots → P110/kilo

Labanos → P80-90/kilo

Sayote → P100/kilo

Patatas → P60/kilo

Maging ang ilang tindero, nagtaka sa biglang bagsak-presyo ng gulay.

"Eh sabi nila walang gulay sa Benguet kasi bumagyo tapos biglang bumaba ngayon," pagtataka ng tinderong si Greg Barnes.

Samantala, may ilang gulay din naman na tumaas ang presyo tulad ng ampalaya na P90 na ngayon mula sa P80 nitong Lunes at Baguio beans na dumoble ang presyo at nasa P150/kilo na ngayon.



—Ulat ni Isay Reyes, ABS-CBN News